CELEX: 62006CA0096
Language: lv
Date: 2008-03-13 00:00:00
Title: Lieta C-96/06: Tiesas (trešā palāta) spriedums 2008. gada 13. martā ( Finanzgericht Hamburg (Vācija) lūgums sniegt prejudiciālu nolēmumu) — Viamex Agrar Handels GmbH / Hauptzollamt Hamburg-Jonas (Regula (EK) Nr. 615/98 — Direktīva 91/628/EEK — Eksporta kompensācijas — Atteikums — Direktīvas 91/628/EEK neizpilde — Kaitējuma nodarīšana dzīvnieku labturībai — Pierādīšanas pienākums — Pierādījumu neesamība)

9.5.2008   
            
            
               LV
            
            
               Eiropas Savienības Oficiālais Vēstnesis
            
            
               C 116/3
            
         Tiesas (trešā palāta) spriedums 2008. gada 13. martā (Finanzgericht Hamburg (Vācija) lūgums sniegt prejudiciālu nolēmumu) — Viamex Agrar Handels GmbH/Hauptzollamt Hamburg-Jonas
   
   (Lieta C-96/06) (1)
   
   (Regula (EK) Nr. 615/98 - Direktīva 91/628/EEK - Eksporta kompensācijas - Atteikums - Direktīvas 91/628/EEK neizpilde - Kaitējuma nodarīšana dzīvnieku labturībai - Pierādīšanas pienākums - Pierādījumu neesamība)
   (2008/C 116/05)
   Tiesvedības valoda — vācu
   Iesniedzējtiesa
   Finanzgericht Hamburg
   Lietas dalībnieki pamata procesā
   
      Prasītāja: Viamex Agrar Handels GmbH
   
   
      Atbildētāja: Hauptzollamt Hamburg-Jonas
   
   Priekšmets
   Lūgums sniegt prejudiciālu nolēmumu — Finanzgericht Hamburg — Komisijas 1998. gada 18. marta Regulas (EK) Nr. 615/98, ar kuru paredz sīki izstrādātus piemērošanas noteikumus eksporta kompensāciju piešķiršanai saistībā ar dzīvu liellopu labturību pārvadāšanas laikā (OV L 82, 19. lpp.), 5. panta 3. punkta interpretācija — Iespēja kompetentajai valsts iestādei atteikt piešķirt eksporta kompensācijas, ja tā uzskata, ka, “[…] ņemot vērā tās rīcībā esošo citu informāciju”, nav izpildīti Padomes 1991. gada 19. novembra Direktīvas 91/628/EEK par dzīvnieku aizsardzību pārvadāšanas laikā, ar kuru groza Direktīvas 90/425/EEK un 91/496/EEK (OV L 340, 17. lpp.), noteikumi — Pierādīšanas pienākums — Atteikums izmaksāt kompensācijas tādēļ, ka tika izmantots kuģis, kas ir iekļauts to kuģu sarakstā, kuri neatbilst Direktīvas 91/628/EEK noteikumiem (“melnais saraksts”), neņemot vērā norādes uz to, vai faktiski ir nodarīts kaitējums dzīvnieku labrurībai
   Rezolutīvā daļa:
   
               1)
            
            
               lai arī eksportētājs ir iesniedzis dokumentus saskaņā ar Komisijas 1998. gada 18. marta Regulas (EK) Nr. 615/98, ar kuru paredz sīki izstrādātus piemērošanas noteikumus eksporta kompensāciju piešķiršanai saistībā ar dzīvu liellopu labturību pārvadāšanas laikā, 5. panta 2. punktu, kompetentā valsts iestāde var uzskatīt, ka Padomes 1991. gada 19. novembra Direktīva 91/628/EEK par dzīvnieku aizsardzību pārvadāšanas laikā, ar kuru groza Direktīvas 90/425/EEK un 91/496/EEK un kurā grozījumi izdarīti ar Padomes 1995. gada 29. jūnija Direktīvu 95/29/EK, nav izpildīta atbilstoši minētās regulas 5. panta 3. punktam. Tomēr kompetentā valsts iestāde var šādi nolemt, tikai balstoties uz Regulas Nr. 615/98 5. pantā minētajiem dokumentiem, šīs pašas regulas 4. pantā minētajiem ziņojumiem par dzīvnieku veselību vai citiem objektīviem pierādījumiem, kuri norāda, ka minēto dzīvnieku labturībai ir nodarīts kaitējums, un kuri apšauba eksportētāja iesniegtos dokumentus, tādējādi radot eksportētājam vajadzības gadījumā pienākumu pierādīt, kāpēc pierādījumi, uz kuriem atsaucās kompetentā valsts iestāde, lai secinātu, ka nav izpildīta Direktīva 91/628, kurā grozījumi izdarīti ar Direktīvu 95/29, nav būtiski;
            
         
               2)
            
            
               kompetentā valsts iestāde saskaņā ar Regulas Nr. 615/985 5. panta 3. punktu var atteikties izmaksāt eksporta kompensāciju Direktīvas 91/628, kurā grozījumi izdarīti ar Direktīvu 95/29, noteikumu saistībā ar dzīvnieku veselību pārkāpuma dēļ, lai arī neviens pierādījums neļauj konstatēt, ka pārvadāto dzīvnieku labturībai bija nodarīts konkrēts kaitējums.
            
         
      (1)  OV C 96, 22.4.2006.